cyanic-selkie/wikianc huggingface dataset:
মীনাক্ষী মন্দির
পূজা
মীনাক্ষী সুন্দরেশ্বর মন্দির হলো হিন্দুদের একটি সক্রিয় উপাসনালয়৷ মন্দিরের পুজারীগণ দেবালয়ের নিত্যপূজা সহ বিশেষ দিনগুলিতে সমস্ত নিয়ম মেনে পূজা করে থাকেন৷ মন্দিরের স্বেচ্ছাসেবক ও কর্মচারীরাও নিত্যপূজায় অন্যান্য কাজে নিযুক্ত থাকেন৷ প্রতীকীভাবে সুন্দরেশ্বর শিবের মূর্ত্তিটিকে প্রতি রাতে তুলে দেবী মীনাক্ষীর ঘরে পালকি করে নিয়ে যাওয়া যেন তারা একসঙ্গে থাকতে পারেন আবার সকালে উভয়কে প্রথামত জাগ্রত করার ইত্যাদি দায়িত্ব তারা পালন করে থাকেন৷ মন্দিরে একটি মাসিক রথযাত্রার আয়োজন করা হয়ে থাকে যেখানে ধাতুর তৈরী দেবী মূর্ত্তিরই ধাতব কোনো অবয়বকে রথে তোলা হয় এবং মন্দিরের বাইরে নিয়ে যাওয়া হয়৷ বাইরে রথটি রঙিন কাপড় এবং বিভিন্ন ধরনের ফুল দিয়ে সজ্জিত থাকে এবং মন্দিরের স্বেচ্ছাসেবকরা মাদুরাই শহরের রাস্তা ধরে শহরের পুরানো সমকেন্দ্রীয় বৃত্তগুলির পথে মূর্ত্তি ও রথ নিয়ে সাড়ম্বরে যাত্রা করে থাকে৷ এই প্রথা ধর্ম-বর্ণ ভেদে বছরের সবসময়ে প্রতিটি ভক্তের নিরপেক্ষ ভক্তিকে তুলে ধরে৷
মন্দিরটির নিয়ম অনুসারে দিনে ছয়টি সময়ে পূজার নিয়ম রয়েছে এবংপ্রতি ক্ষেত্রেই চারটি পূজার ধাপ রয়েছে যথা, অভিষেক (দিব্যস্নান), অলঙ্কারম (সাজ-সজ্জা), নৈবেদ্য (ভোগ নিবেদন) এবং দীপ আরাধনা (প্রদীপ দেখানো)৷) মীনাক্ষী ও সুন্দরেশ্বর উভয় দেবদেবীকেই একই পদ্ধতিতে পূজা করা হয়ে থাকে৷ নাদস্বরম, তবিল প্রভৃতি বাদ্যযন্ত্র ও বৈদিক স্তুতি উচ্চারণের দ্বারা সঙ্গীত পরিবেশনের মাধ্যমে মন্দিরর নিত্যরীতি ও অনুষ্ঠানগুলি পালন করা হয়৷
হিন্দুধর্মাবলম্বীরা মন্দিরের মূর্ত্তি দর্শনের পূর্বে মূর্তি ও গর্ভগৃৃহ বাম দিক থেকে ডান দিকে ঘড়ির কাঁটার দিকে প্রদক্ষিণ করেন৷ যেহেতু মন্দিরটিতে দেবী মীনাক্ষীকেই মূল দেবতা রূপে গন্য করা হয় তাই স্বভাবতই তীর্থযাত্রীরা সুন্দরেশ্বরের পূর্বে তার মূর্তিই দর্শন করে থাকেন৷ তামিলনাড়ুর অন্যান্য সকল শক্তিপীঠের মতোই তামিল "আদি" মাস (বাংলায় শ্রাবণ মাস) এবং "তৈ" মাসে (বাংলার পৌষ মাস) প্রতি শুক্রবার প্রচুর ভক্তসমাগমের সাথে অনুষ্ঠান হয়ে থাকে৷ সুন্দরেশ্বর শিবের বিবরণ এবং তার মাহাত্যর কথা ১০ দিন যাবৎ চলাকালীন "অবনী মূল উৎসবম" অনুষ্ঠানটির মাধ্যমে ভক্তদের সামনে উপস্থাপন করা হয়ে থাকে৷
অনুষ্ঠানসমূহ
তামিল বর্ষপঞ্জীর প্রতি মাসের নিয়মানুসারে মীনাক্ষী মন্দিরে নির্ধারিত অনুষ্ঠান করা হয়ে থাকে৷ কিছু কিছু অনুষ্ঠানে প্রচুর দর্শনার্থীর ভীড় হয়, সেগুলির মধ্যে বারোদিন যাবৎ চলাকালীন সুন্দরেশ্বর মীনাক্ষী বার্ষিক বিবাহ অনুষ্ঠানের দিন গড়ে প্রায় দশলক্ষ ভক্ত সমাগম ঘটে৷ অনুষ্ঠানটিকে স্থানীয় ভাষায় "চৈত্রী মীনাক্ষী তিরুকল্যাণম" বলা হয়ে থাকে৷ অনুষ্ঠানটি চৈত্রমাসে অনুষ্ঠিত হয় যা ইংরাজীর এপ্রিল মাসে সম্পন্ন হয়৷ এটি মীনাক্ষী দেবীর বিবাহ সম্পর্কিত হওয়াতে অন্যান্য যেকোনো অনুষ্ঠান থেকে এই সময়ে সর্বাধিক বেশি পূণ্যার্থীরা আসেন৷ স্থানীয় নিয়মে দেব ও দেবীর দিব্যবিবাহটি তামিল নাড়ুর মাতৃৃকুলভিত্তিক প্রথাগুলিকে প্রতিফলিত করে যা "মাদুরাই বিবাহ" নামেও পরিচিত৷ এটি পিতৃকুলভিত্তিক "চিদম্বরম বিবাহ পদ্ধতি" থেকে সম্পূর্ণ আলাদা ও বিপরীতধর্মী৷ শিবকে প্রাধান্য দেওয়া এই চিদম্বরম বিবাহ মূলত চিদম্বরম নটরাজ মন্দির ও চিদম্বরম ও তৎসংলগ্ন সমস্ত শিব মন্দিরগুলিতে হয়ে থাকে৷ এই অনুষ্ঠানে মীনাক্ষী এবং সুন্দরেশ্বরকে একটি রথে তোলা হয় ও যাত্রার আয়োজন করা হয় যেখানে ভক্তরাই রথের অসিচালনা করেন৷ এই অনুষ্ঠানে বিষ্ণু তার ভগিনী মীনাক্ষীকে শিবের কাছে বিবাহর জন্য পৌঁছে দেন৷ এই সময়ে দেবী মীনাক্ষী রাজকীয় বেশে অবস্থান করেন৷ দুই পক্ষ কাল ধরে তাদের বিবাহ সম্পর্কিত "থের তিরুবিলাঃ" এবং "তেপ্পা তিরুবিলাঃ" অনুষ্ঠান দুটিসহ অন্যান্য একাধিক অনুষ্ঠান সম্পন্ন হয়৷
অন্যান্য অনুষ্ঠানগুলির মধ্যে তামিল বৈকাসি মাসে (বাংলায় বৈশাখ মাস) হওয়া বসন্তম উৎসবটি উল্লেখযোগ্য৷ এছাড়া রয়েছে আনি মাসে "উঞ্জল" উৎসব, আডি মাসে "মূলৈ কোট্টু" উৎসব, আবণি মাসে "আবণি মূলম" উৎসব, ঐপ্পসি এবং কার্ত্তিক মাসে "কোলাট্টম" উৎসব, মার্কলি মাসে "অরুদ্র দর্শন" উৎসব, তামিল তৈ মাসে মাদুরাই মারিয়ম্মান মন্দিরের সহিত একত্রে মাসিক কিছু অনুষ্ঠান এবং পাঙ্গুনি মাসে মাসি উৎসব ও বসন্তোৎসব৷
তামিল পুরট্টাসি মাসে মীনাক্ষী মন্দিরে নবরাত্রি উৎসব পালিত হয়, উত্তর ভারতে এই সময়ে দসেরা রা দশহরা উৎসবটির সাথে এটি তুলনাযোগ্য৷ এই শারদোৎসবের সময়ে মন্দিরটি রাত্রে বেলা আলোর মালা দিয়ে এবং দিনের বেলা রঙিন কারুকার্য দিনে সজ্জিত করা হয়৷ কর্ণিক পুতুল দিয়ে প্রতিটি মন্ডপে বিভিন্ন পৌরাণিক ঘটনা উপস্থাপন করা হয়৷ এই পুতুলের মাধ্যমে ঘটনার বিবরণ বাচ্চাদের মধ্যে খুব আনন্দ দেয় এবং প্রচুর পরিবার এটি দেখতে উৎসাহিত থাকেন৷
কামাক্ষ্যানগর
কামাক্ষ্যানগর (Kamakshyanagar), ভারতের ওড়িশা রাজ্যের ধেনকানাল জেলার একটি শহর।
জনসংখ্যার উপাত্ত
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে কামাক্ষ্যানগর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
রাহেলা জারমিন
পরিবার
তিনি পাকিস্তানি মহিলা ফুটবলের সভাপতি প্রিন্সেস রুবিনা ইরফানের মেয়ে এবং বেলুচিস্তান ইউনাইটেড এবং জাতীয় মহিলা দলের ফরোয়ার্ড প্রয়াত প্রিন্সেস শাহলায়লা আহমদজাই এর বোন।
কোচিং ক্যারিয়ার
জারমিন ফিফার স্নাতকোত্তর ডিগ্রি অর্জনকারী প্রথম পাকিস্তানি, যা তাকে এশিয়ান ফুটবল কনফেডারেশন (এএফসি) এবং ফিফায় কাজ করার যোগ্যতা অর্জন দিয়েছে।
২০১৫ সালের অক্টোবরে রাজকন্যা জারমিন কেএফসি ইলেকট্রিক-এ কোচ হিসেবে কাজ শুরু করেন, তিনি প্রথম পাকিস্তানি মহিলা যিনি কোনও পুরুষ দলের কোচ হিসাবে কাজ করেছিলেন।
মৎস্য ও প্রাণিসম্পদ মন্ত্রণালয়
ইতিহাস
স্বাধীনতা উত্তর বাংলাদেশে বন, মৎস্য ও পশুপালন নামে একটি বিভাগ ছিল কৃষি মন্ত্রণালয়ের। প্রাণিজ ও মৎস্য জাতীয় সম্পদের সম্প্রসারণের জন্য ১৯৭৮ সালে এটিকে কৃষি মন্ত্রণালয় থেকে আলাদা করে মৎস্য ও পশুপালন মন্ত্রণালয় নামে একটি নতুন মন্ত্রণালয় গঠন করা হয়। পরবর্তীতে ১৯৮৪ সালের জানুয়ারী মাসে এটি আবার মৎস্য ও পশুপালন বিভাগ নামে কৃষি মন্ত্রণালয়ের আওতাধীন একটি বিভাগে পরিণত হয়। পরে আলাদা মন্ত্রণালয়ের মাধ্যমে কার্যক্রম পরিচালনার প্রয়ােজন অনুভূত হওয়ায় ১৯৮৬ সালের ফেব্রুয়ারি মাসে মৎস্য ও পশুপালন মন্ত্রণালয় নামে এটি পুনর্গঠন করা হয়। ১৯৮৯ সালে মৎস্য ও পশুপালন মন্ত্রণালয়ের নাম আংশিক সংশােধন করে মৎস্য ও পশুসম্পদ মন্ত্রণালয় নামকরণ করা হয়। পরবর্তীতে ২০০৯ সালে মৎস্য ও পশুসম্পদ মন্ত্রণালয়ের নাম পরিবর্তন করে মৎস্য ও প্রাণিসম্পদ মন্ত্রণালয় হিসেবে নামকরণ করা হয়।
রূপকল্প ও অভিলক্ষ্য
রূপকল্প : সকলের জন্য নিরাপদ, পর্যাপ্ত ও মানসম্মত প্রাণিজ আমিষ নিশ্চিতকরণ। অভিলক্ষ্য : মৎস্য ও প্রাণিজ পণ্যের উৎপাদন ও উৎপাদনশীলতা বৃদ্ধি এবং মূল্য সংযোজনের মাধ্যমে প্রাণিজ আমিষের চাহিদা পূরণ।
জামুগুড়িহাট
ভৌগোলিক অবস্থান
বৃহৎ জামুগুড়ি অঞ্চলটি ব্রহ্মপুত্র নদীর উত্তর পারে গুয়াহাটি মহানগর থেকে ২৪৪ কিলোমিটার এবং তেজপুর শহর থেকে ৪৫ কিলোমিটার দূরে অবস্থিত। এই অঞ্চলটি উত্তরে ২৬.৭৩° অক্ষাংশ এবং পূর্বে ৯২.৯৩° দ্রাঘিমাংশ। মূলতঃ চা এবং ধান চাষের ওপরেই এই শহরের অর্থনৈতিক অবস্থা নির্ভরশীল। ২০০১ সালের জনগণনা অনুসারে অঞ্চলটির ১৯,৭৪৩ জনসংখ্যা মোট ৫২টি গ্রামে বিভক্ত। অঞ্চলটিতে মূলতঃ অসমীয়া, নেপালী, বাঙালী, মুসলমান লোকরা সম্প্রীতি নিয়ে বাস করে। সর্বমোট ৬০টা নামঘর এবং মন্দির এই অঞ্চলে আছে। মোট জনসংখ্যার প্রায় ১৫% লোক সরকারি চাকরিজীবী,৩৫% লোক ব্যবসায়-বাণিজ্যর বিপরীতে ৫০% লোক চাষ-বাসের সঙ্গে জড়িত।কাণী দিকরাই এবং জিয়াভরলী নদীর মধ্যের এই জামুগুড়ির উত্তর পারে ছিজোচা বনভোজস্থল এবং দক্ষিণ পারে কাজিরাঙা জাতীয় উদ্যান আছে।
জলবায়ু
গ্রীষ্মকালীন উষ্ণতার বিপরীতে শীতকালে ফেব্রুয়ারি মাসের মধ্যভাগ পর্যন্ত রাতের উষ্ণতা যথেষ্ট নিম্নাগামী হয়। সকালে কুয়াশা পড়ে। সম্পূর্ণ বছরটিতে তাপমাত্রা ১৫° থেকে ২৩°র মধ্যে থাকে।অঞ্চলটির জলবায়ু বিভিন্ন প্রকার চাষের জন্য উপযোগী।
শিক্ষাপ্রতিষ্ঠান সমূহ
শিক্ষার দিক থেকে জামুগুড়িহাট একটি উন্নত স্থান। এই অঞ্চলটিতে ২০০টি সরকারি এল.পি স্কুল, ২০টি এম.ই স্কুল, ৮টি সরকারি উচ্চ মাধ্যমিক বিদ্যালয় থাকার ছাড়াও ৪টি উচ্চৈত্রের মাধ্যমিক বিদ্যালয় এবং একটি সরকারি মহাবিদ্যালয় (ত্যাগবীর হেমবরুয়া মহাবিদ্যালয়) আছে। বৃহত্তর ন-দুয়ার অঞ্চলের এইটিই একমাত্র উচ্চ শিক্ষার প্রতিষ্ঠান। এই মহাবিদ্যালয়টি ১৯৬৩ সালেই জামুগুড়িহাটের মূল কেন্দ্র থেকে ৩ কিলোমিটার দূরে অবস্থিত কুসুমটিলা অঞ্চলে তখনকার ৫২নং জাতীয় সড়কের (এখন ১৫নং জাতীয় সড়ক বলে নামকরণ হয়েছে) দাঁতিতে প্রতিষ্ঠিত হয় । অন্যদিকে ১৯২৫ সালে প্রতিষ্ঠিত জামুগুড়ি উচ্চৈত্রের মাধ্যমিক বিদ্যালয় বৃহত্তর জামুগুড়ি হাট অঞ্চলের প্রথম উচ্চৈত্রের মাধ্যমিক বিদ্যালয়। বর্তমান কয়েকটি ব্যক্তিগতখণ্ডের অসমীয়া এবং ইংরাজী মাধ্যমের বিদ্যালয় এবং একটি জুনিয়র কলেজ (কলা এবং বাণিজ্য শাখা) স্থাপিত হয়েছে।
আলী ওয়াকাস
আলী ওয়াকাস (জন্ম ২৬ ডিসেম্বর ১৯৮৯) একজন পাকিস্তানি ক্রিকেটার । ২০১৮-১৯ কায়েদ-ই-আজম ওয়ানডে কাপে সুই নর্দান গ্যাস পাইপলাইনস লিমিটেডের পক্ষে ছয় ম্যাচে ২৩৭ রান সহ সর্বোচ্চ রান সংগ্রাহক ছিলেন।
অ্যানাটিডি
অ্যানাটিডি একটি জীববৈজ্ঞানিক গোত্র যার মধ্যে হাঁস, রাজহাঁস ও মরাল, এই তিন ধরনের পাখি অন্তর্ভুক্ত। এই গোত্রের সদস্যদেরকে পৃথিবীর প্রায় সব অঞ্চলেই দেখতে পাওয়া যায়। তবে অ্যান্টার্কটিকা মহাদেশ, নির্দিষ্ট কিছু মরু অঞ্চল এবং বেশিরভাগ দ্বীপ ও দ্বীপপুঞ্জে এদের দেখা যায় না। বহু বছরের বিবর্তনের ফলে এসব পাখি পানিতে সাবলীলভাবে সাঁতরাতে, ভেসে থাকতে ও প্রয়োজনবোধে অগভীর পানিতে ডুব দিতে সক্ষম। এরা মাঝারি থেকে বড় আকারের গোলগাল জলার পাখি; পা খাটো ও চ্যাপ্টা; ঠোঁট ছোট, শক্তিশালী; প্রজনন ঋতুর শেষে ওড়ার পালক খসে পড়ে ও কয়েক সপ্তাহ উড়তে পারে না। এই গোত্রে মোট ৪৩টি গণে ১৪৮টি এবং বাংলাদেশে ১৩ গণে ২৯ প্রজাতির পাখি অন্তর্ভুক্ত। এরা মূলত তৃণভোজী ও প্রজননের দিক থেকে একগামী। সদস্যদের মধ্যে উল্লেখযোগ্য অংশ সাংবাৎসরিক পরিযায়ী, অর্থাৎ বছরের নির্দিষ্ট সময়ে এরা এক স্থান থেকে অন্য স্থানে চলে যায়। অল্প কিছু প্রজাতিকে গৃহপালিত পাখি হিসেবে মানুষ পুষে থাকে। এদের মাংস ও ডিম বিশ্বব্যাপী পুষ্টির বিশাল চাহিদার কিছু অংশ পূরণ করে। মাংস ও বিনোদন, এই দুই কারণে এদের ব্যাপকভাবে শিকার করা হয়। যার ফলশ্রুতিতে সপ্তদশ শতাব্দী থেকে অ্যানাটিডি গোত্রের অন্তর্ভুক্ত পাঁচটি প্রজাতি পৃথিবী থেকে সম্পূর্ণ বিলুপ্ত হয়ে গেছে আর বেশ কিছু প্রজাতি বর্তমানে বিলুপ্তির দ্বারপ্রান্তে।
আবদুল মোনেম লিমিটেড
আবদুল মোনেম লিমিটেড (এএমএল) একটি বাংলাদেশী অন্যতম বৃহত্তম শিল্প সংস্থা। এই সংস্থার শিল্পের মধ্যে রয়েছে পানীয়, চিনি পরিশোধন, ভোগ্য পণ্য, আবাসন, নির্মাণ সামগ্রী ইত্যাদি।
এএমএল প্রতিষ্ঠা করেন আবদুল মোনেম, যিনি বাংলাদেশের বেসরকারী খাতের একজন অগ্রগামী শিল্প নেতা ছিলেন। প্রবীণ সিভিল ইঞ্জিনিয়ার আব্দুল মোনেম ১৯৫৬ সালে এই শিল্প গোষ্ঠী প্রতিষ্ঠা করেন। এই গ্রুপটিতে বর্তমানে ২০ টিরও বেশি আলাদা সংস্থা সংযুক্ত রয়েছে। সংস্থাটি বাংলাদেশের প্রথম ও বৃহত্তম বেসরকারী অর্থনৈতিক অঞ্চল স্থাপন করেছে। এটি বাংলাদেশে কোকাকোলার অফিসিয়াল বাজারজাত করে।
সংস্থার তালিকা
চিনির শোধনাগার
পানীয়
খাদ্য
আবাসন
আর্থিক প্রতিষ্ঠান
ফার্মাসিউটিক্যালস
বেসরকারী অর্থনৈতিক অঞ্চল
নির্মাণ
রোচডেল অবজার্ভার
দ্য রোচডেল অবজার্ভার, হলো ইংল্যান্ডের গ্রেটার ম্যানচেস্টারের রোচডালে মেট্রোপলিটন বরোতে বুধ ও শনিবারে প্রকাশিত একটি ট্যাবলয়েড সংবাদপত্র।  ১৮৫৬ সাল থেকে এটি রোচডেলের প্রধান সংবাদপত্র।  এটি বিবিসি'র হিট স্কুল ভিত্তিক নাটক ওয়াটারলু রোডের আলোচনার বিষয় হয়েছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (June 2011)">উদ্ধৃতি প্রয়োজন  ]
বুক্কেকে
বুক্কেকে (জাপানীজ: ぶ っ か け) একটি যৌন ক্রিয়া যার মধ্যে একজন অংশগ্রহণকারী দু'জন বা আরও বেশি অংশগ্রহণকারী দ্বারা বীর্যপাত হয়। এটি প্রায়শই অশ্লীল ছবিতে চিত্রিত হয়।
বিবরণ
বুক্কেকে ভিডিও সমসাময়িক অশ্লীল চলচ্চিত্রগুলিতে তুলনামূলকভাবে জনপ্রিয় দৃশ্য ।১৯৮০-এর দশকে জাপানে উদ্ভূত, জেনারটি পরবর্তীকালে উত্তর আমেরিকা এবং ইউরোপে ছড়িয়ে পড়ে এবং সমকামী অশ্লীল ছবিতে দেখা যায়।
বুক্কেকে হ'ল জাপানি ক্রিয়াপদ বুক্কেকেরু (ぶ っ 掛 け る, জল ছিটানো বা ছিটিয়ে দেওয়া), এবং "ড্যাশ করা", "স্প্ল্যাশ", বা "ভারী স্প্ল্যাশ" এর বিশেষ্য রূপ যৌগিক ক্রিয়াটি একটি উপসর্গ এবং একটি ক্রিয়াতে ক্ষয় হতে পারে: বুতসু (ぶ つ) এবং কাকেরু (掛 け る)। বুৎসু "বুচি" ক্রিয়া থেকে উদ্ভূত একটি উপসর্গ, যার আক্ষরিক অর্থ হিট করা, তবে উপসর্গটির ব্যবহারটি ক্রিয়া-সংবিধানকারী।­
এই প্রসঙ্গে কাকেরু মানে ঝরনা বা ঝোল বুক্কেকে শব্দটি প্রায়শই জাপানি ভাষায় ব্যবহৃত হয় যাতে স্প্ল্যাশিং বা স্পিলিংয়ের জন্য পর্যাপ্ত গতিযুক্ত তরল হয়। প্রকৃতপক্ষে, বুককেকে জাপানে এমন এক ধরনের ডিশের বর্ণনা দিতে ব্যবহৃত হয় যেখানে নূডলসের উপরে গরম ঝোল, যেমন বুক্কে উডন এবং বুক্কেকে।
থানা থেকে আসছি
ছায়াদেবী
বুক্কেকে
ইতিহাস
১৯৯০ এর দশকের শেষের দিকে এই অনুশীলনটি জাপান থেকে মার্কিন যুক্তরাষ্ট্র এবং তারপরে ইউরোপে ছড়িয়ে পড়ে। ১৯৯০ এর দশকের মাঝামাঝি সময়ে ডাবল অনুপ্রবেশের ভিডিওগুলির ফ্যাশন দ্বারা বুক্কেকে ডিডিওগুলির উপস্থিতি "শক্ত" পর্নোগ্রাফির দিকে ঝোঁকের অংশ ছিল এবং সেই দশকের শেষের দিকে গ্যাং ব্যাং ভিডিওগুলির উপস্থিতির সমান্তরালে ঘটেছিল । পাশ্চাত্য পর্নোগ্রাফারদের বুককে চলচ্চিত্র নির্মাণের জন্য একটি অর্থনৈতিক সুবিধা ছিল কারণ তাদের কেবলমাত্র একজন অভিনেত্রী প্রয়োজন, এবং প্রায়শই অপেশাদার পুরুষ অভিনয় যাদের বেতন-হার কম থাকে।
থানা থেকে আসছি
থানা থেকে আসছি  হল একটি জনপ্রিয় বাংলা রহস্য, রোমাঞ্চকর চলচ্চিত্র যা পরিচালনা করেন হীরেন নাগ। এই চলচ্চিত্রটি ১৯৬৫ সালে ইউনাইটেড সিনে প্রোডিউসার ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন তিমিরবরণ ভট্টাচার্য। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, দীলিপ মুখোপাধ্যায়, কমল মিত্র।
বুক্কেকে
ইতিহাস
পশ্চিমা ধাঁচের বুক্কেকে ভিডিওগুলি জাপানের ভিডিও থেকে কিছু দিক থেকে পৃথক; জাপানি বুক্কেকে ভিডিওতে, মহিলা অভিনেত্রীরা প্রায়শই অফিসের মহিলা বা স্কুল ইউনিফর্ম পরে পোশাক পরে তাদের লাঞ্ছিত করা হচ্ছে, যেখানে পশ্চিমা ধাঁচের বুক্কে ভিডিওতে মহিলারা এই দৃশ্যটি উপভোগ করছেন বলে চিত্রিত করা হয়েছে। বুক্কেকে আরেকটি জাপানি রূপটি হ'ল গোককুন, যেখানে বেশ কয়েকজন পুরুষ রিসিভার পান করার জন্য একটি পাত্রে বীর্যপাত করে। কিছু অন্য অশ্লীল কুলুঙ্গির তুলনায় বুক্কেকে কম জনপ্রিয়, সম্ভবত মহিলার অন্তর্নিহিত অধস্তনতা অনেক ভোক্তাদের কাছে আবেদন করে না এবং কারণ কাম শটগুলি সাধারণত প্রধান ঘটনার পরিবর্তে কোনও দৃশ্যের শীর্ষস্থানীয় হয়।
জেনারটি সমকামী পর্নোগ্রাফিতেও ছড়িয়ে পড়েছে, এমন দৃশ্যের বৈশিষ্ট্য রয়েছে যাতে বেশ কয়েকটি পুরুষ অন্য একজন ব্যক্তির উপর ছড়িয়ে পড়ে "লেসবিয়ান বুক্কেকে" ভিডিওগুলিও উৎপাদিত হয়। জুলাই ২০০৫-এ মন্ট্রিলে ১৭ তম ওয়ার্ল্ড কংগ্রেস অফ সেক্সোলজি বুককে নিয়ে একটি উপস্থাপনা অন্তর্ভুক্ত করেছিল।
পুরুষ দর্শকদের প্রেরণা
আমেরিকান সম্পাদক এবং প্রকাশক রাশ কিক, একজন যৌন বিশেষজ্ঞের বরাত দিয়ে বলেছেন যে পুরুষরা "যৌনতা সম্পর্কে ক্লোজার এবং চূড়ান্ততার অনুভূতি" উপভোগ করেন যা এমন কিছু যা অন্যান্য পুরুষদের বীর্যপাতের মুখোমুখি হয়। দর্শক শিহরিত পুরুষদের সাথে পরিচয় করিয়ে দেয়, বিভ্রান্তিকর আনন্দের অনুভূতি অনুভব করে।ইংরাজী – আমেরিকান অ্যান্টি-পর্নোগ্রাফি প্রচারকারী গেইল ডাইনসের মতে মহিলা অভিনয়কারীর শরীরে বীর্যপাতের বিষয়টি "মহিলাকে ব্যবহৃত মাল হিসাবে চিহ্নিত করে" এবং মালিকানার বোধ প্রকাশ করে; তিনি প্রবীণ আমেরিকান পর্ন অভিনেতা ও প্রযোজক বিল মারগোল্ডের উদ্ধৃতি দিয়ে বলেছেন: "পুরুষরা যা দেখতে চায় আমি সত্যই তা দেখাতে চাই: নারীর প্রতি সহিংসতা I আমি দৃঢ়ভাবে বিশ্বাস করি যে আমরা এটি দেখিয়ে একটি উদ্দেশ্য উপস্থাপন করছি। আমরা সবচেয়ে হিংস্র পারি মুখের মধ্যে যৌনাঙ্গের শটটি পান। পুরুষরা এর পিছনে নেমে যায় কারণ তারা এমনকি যে মহিলারা তাদের থাকতে পারে না তাদের সাথে পান।
অভ্যর্থনা
একাধিক লেখক বুক্কেকে অবমাননার ভিত্তিতে বর্ণনা করেছেন। ফরেনসিক মনোবিজ্ঞানী ক্যারেন ফ্র্যাঙ্কলিন বুক্কেকে প্রতীকী গ্রুপ ধর্ষণ হিসাবে বর্ণনা করেছেন, এটির প্রাথমিক উদ্দেশ্যকে নারীর অবমাননা, অবক্ষয় এবং অবজ্ঞা হিসাবে চিহ্নিত করা হয়েছে। লিসা জিন মুর এবং জুলিয়ানা ওয়েইসবেইন বুক্কেকে বীর্যপাতের ব্যবহারকে অবমাননার আচারের অংশ হিসাবে দেখেন, উল্লেখ করেন যে এটি সাধারণত প্রচণ্ড উত্তেজনা ভোগকারী কোনও মহিলা অংশগ্রহণকারীকে জড়িত করে না। ডাইনস একজন মহিলার মুখ বা দেহের উপর বীর্যপাতের শটকে একাধিক পুরুষের জড়িত হয়ে বুককে নতুন চরমের দিকে নিয়ে যাওয়া বলে বর্ণনা করেছেন, "অশ্লীল ক্ষেত্রে সবচেয়ে অবমাননাকর কাজ" হিসাবে। নারীবাদী লেখক এবং যৌনশিক্ষক ত্রিস্তান তোরমিনো বুক্কেকে একটি "সমকামী সার্কেল জার্ক" এর সাথে তুলনা করেছেন, এর বিলিংয়ের মধ্যে একটি ভিন্নধর্মী অনুশীলন এবং এটি একে অপরের নিকটবর্তী হয়ে দাঁড়িয়ে থাকা একদল নগ্ন পুরুষদের দেখায় যে হস্তমৈথুন করছে একসঙ্গে। রয়্যাল রোডস ইউনিভার্সিটির স্কুল অফ কমিউনিকেশন অ্যান্ড কালচারের সহযোগী অধ্যাপক ফিলিপ ভানিনী, "স্ব-ঘোষিত নেট যৌন মন্তব্যকারী" জর্জ ক্রানজকে উদ্ধৃত করেছেন, যিনি বুক্কেকে সাম্প্রতিক আমেরিকান ব্যাখ্যাকে "মানবিক আচরণে উল্লেখযোগ্য অগ্রগতি" হিসাবে দেখেন, প্রাণবন্তকে জোর দিয়েছিলেন, আমেরিকান বুক্কেকে ভিডিওগুলির প্রায় পার্টি-মতো পরিবেশটি অধীনতর জাপানি স্টাইলের তুলনায়।
ফ্রেড টেট
প্রারম্ভিক জীবন
১৮৮৭ সালে সাসেক্সের পক্ষে প্রথম-শ্রেণীর ক্রিকেট জীবনের সূত্রপাত ঘটান। ক্লাবটিতে তিনি ১৯০৫ সাল পর্যন্ত খেলেন। ২১.৫৫ গড়ে ১,৩৩১ উইকেট লাভ করেন। ব্যক্তিগত সেরা বোলিং পরিসংখ্যান গড়েন ৯/৭৩।
খেলোয়াড়ী জীবন
১৯০২ সালে একটিমাত্র টেস্টে অংশগ্রহণের সুযোগ ঘটে ফ্রেড টেটের। ২৪ জুলাই, ১৯০২ তারিখে সফরকারী অস্ট্রেলিয়া দলের বিপক্ষে তার এই অভিষেক পর্বটি মোটেই সুখকর হয়নি। ওল্ড ট্রাফোর্ডে অনুষ্ঠিত সিরিজের চতুর্থ টেস্টে ইংল্যান্ড দল মাত্র ৩ রানের ব্যবধানে পরাজিত হয়। পাশাপাশি অ্যাশেজ ট্রফিও হাতছাড়া করে।
বামহাতের অধিকারী অস্ট্রেলীয় অধিনায়ক জো ডার্লিংয়ের ক্যাচ তালুবন্দী করতে পারেননি। লেগ স্পিনার লেন ব্রন্ডের বলে বাউন্ডারি সীমানার কাছাকাছি এ ঘটনা ঘটে। এরফলে দলকে বেশ খেসারত দিতে হয়। দ্বিতীয় ইনিংসে নবম উইকেটের পতনের পর জয়ের জন্য ইংল্যান্ডের মাত্র আট রানের দরকার পড়েছিল। উইলফ্রেড রোডসের সাথে টেট যোগ দিয়ে প্রথম বলেই ব্যাটের প্রান্ত স্পর্শ করে চার রান তুলে নেন। কিন্তু জ্যাক সন্ডার্সের চতুর্থ বলে তিনি বোল্ড হন।
ব্যক্তিগত জীবন
খেলোয়াড়ী জীবন শেষে ডার্বিশায়ারের পক্ষে কোচের দায়িত্ব পালন করেন। এরপর ডার্বিতে ১৯৩৭ সাল পর্যন্ত মদের পানশালা পরিচালনা করেন।
ফ্রেড টেটের এক সন্তান মরিস টেট ইংল্যান্ডের পক্ষে টেস্ট খেলায় অংশ নিয়েছেন। আরেক সন্তান সেসিল টেট প্রথম-শ্রেণীর ক্রিকেটে অংশ নিয়েছেন। ২৪ ফেব্রুয়ারি, ১৯৪৩ তারিখে ৭৬ বছর বয়সে সাসেক্সের বার্জেস হিল এলাকায় হতদরিদ্র অবস্থায় তার দেহাবসান ঘটে।
নিউটন স্কেল
স্যার আইজ্যাক নিউটন ১৭০০ খ্রীস্টাব্দের আশেপাশের সময়ে তাপমাত্রার নিউটন স্কেলটি উদ্ভাবন করেন। তাপ নিয়ে চিন্তাভাবনা করতে গিয়ে তিনি "শীতকালের ঠাণ্ডা বাতাস" থেকে "রান্নাঘরের জ্বলন্ত কয়লা"-র মধ্যে প্রায় কুড়িটি প্রাসঙ্গিক বিন্দুর তাপমাত্রা নিয়ে সর্বপ্রথম তাপমাত্রার গুণগত স্কেলটি তৈরি করেন। এই পদ্ধতিটি যথেষ্ট স্থূল এবং এর ফলাফল ত্রুটিপূর্ণ হওয়ায় নিউটন নিজেই এটিকে পরিবর্তন করে তাপপ্রয়োগে অধিকাংশ বস্তুর আয়তন বেড়ে যাওয়ার ধর্মকে কাজে লাগানোর কথা ভাবেন। তিনি একটি পাত্রে খানিকটা তিসির তেল নিয়ে তাঁর পূর্বে ব্যবহৃত প্রাসঙ্গিক বিন্দুগুলিতে তেলের আয়তনের পরিবর্তন পর্যবেক্ষণ করেন। তিনি দেখেন যে ফুটন্ত জলের তাপমাত্রায় তিসির তেলের আয়তন গলন্ত বরফের তাপমাত্রার থেকে ৭.২৫% বেশি।
কিছুদিন পরে, তিনি গলন্ত বরফকে "তাপের শূন্য ডিগ্রী" ও ফুটন্ত জলকে "তাপের ৩৩ ডিগ্রী" হিসেবে নির্ধারণ করেন। তাপমাত্রার একই প্রাসঙ্গিক বিন্দু দ্বারা সংজ্ঞায়িত হওয়ায় এই স্কেলটিকে সেলসিয়াস স্কেলের পূর্বসুরী বললে অত্যুক্তি হবেনা। বরং সেলসিয়াস তার নিজের স্কেল তৈরির আগেই হয়তো নিউটন স্কেলের কথা জানতেন। নিউটন তাঁর যন্ত্রের নাম দেন "থার্মোমিটার"।
সুতরাং এই স্কেলের একক, এক নিউটন ডিগ্রী ১০০/৩৩ (প্রায় ৩.০৩) ডিগ্রী সেলসিয়াসের সমান আর এর নিম্নস্থিরাঙ্ক সেলসিয়াস স্কেলের মতোই।
সের
থাম্ব|একটি দু'টি সার প্রস্তর সের একটি পরিমাপের একক যা ভর পরিমাপের জন্য এক সময় বাংলায় এবং ভারতীয় উপমহাদেশের বিভিন্ন স্থানে ব্যবহৃত হতো। ১ সের প্রায় ৯৩৩.১ গ্রাম (একক) এর সমান। বর্তমানে বাংলাদেশের অধিকাংশ জায়গাতে সেরকে কিলোগ্রাম হিসেবে ব্যবহার করা হয়।
সের এর সাথে বাংলায় ব্যবহৃত অন্যান্য এককের সম্পর্ক নিম্নরূপ:
১ মণ = ৪০ সের।
মেট্রিক পদ্ধতির প্রচলনের ফলে বাংলাদেশ ও ভারত হতে সের এককটি প্রায় লোপ পেয়েছে, তবে গ্রামাঞ্চলে এখনো কথ্য ভাষা এবং চিরায়ত সাহিত্যে সের এবং অন্যান্য এককগুলির ব্যবহার দেখতে পাওয়া যায়।
অনুগুল
অনুগুল (ଅନୁଗୋଳ), ভারতের ওড়িশা রাজ্যের অনুগুল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে অণুগুল শহরের জনসংখ্যা হল ৩৮,০২২ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে অণুগুল এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
প্রতিবিষ
থাম্ব|একটি বিষ-প্রতিষেধক প্লাজমিড স্থিতিশীলতা সিস্টেমের গঠন এবং কাজ করা প্রতিবিষ হচ্ছে এক প্রকার বিষাক্ত পদার্থ জীব বা জীবকোষের অভ্যন্তরে যা উৎপন্ন হয়। বিষক্রিয়াকারক (Toxicant) কৃত্রিমভাবে জীবকোষের বাইরেও প্রস্তুত করা যায়। এই কাজটি প্রথম করেন জৈব রসায়নবিদ লুডউইক ব্রেইজের (১৮৪৯-১৯১৯) প্রতিবিষের ইংরেজি পরিভাষা হল টক্সিন; শব্দটি গ্রিক শব্দ τοξικόν (তোক্সিকন) থেকে এসেছে।
প্রতিবিষ ক্ষুদ্র অণু (small molecule), পেপটাইড অথবা প্রোটিন হতে পারে। এগুলি রোগ সৃষ্টি করতে এমনকি জৈব দেহকলা (Biological tissue) ধ্বংস করে দিতে সক্ষম। জৈব বৃহদাকৃতি অণু (macromolecule ম্যাক্রোমলিকিউল: অপেক্ষাকৃত বড় অণু) যেমন উৎসেচক (এনজাইম) অথবা কোষীয় গ্রাহক (cellular receptors) এর উপর নানান ধরনের বিক্রিয়া ঘটাতে সক্ষম। বিষাক্ততার (toxicity) উপর নির্ভর করে প্রতিবিষ বিভিন্ন ধরনের হতে পারে, যেমন সচরাচর দেখা যায় এরকম ক্ষুদ্র প্রতিবিষ (যেমন মৌমাছির হুলের দংশন) যেমন আছে, তেমনি তাৎক্ষণিক মৃত্যু ঘটাতে সক্ষম (বটুলিনাম প্রতিবিষ botulinum toxin যা খাদ্যে বিষক্রিয়ার মাধ্যমে হয়) এই ধরনের প্রতিবিষও দেখা যায়।
বিনঝাল
বিনঝাল (বিনঝ্বর নামেও পরিচিত) হল মূলত ওড়িশা, ছত্তিশগড়, মধ্যপ্রদেশ, মহারাষ্ট্রের বহু জেলার এক দ্রাবিড় জাতিগোষ্ঠী। ২০১১ সালের আদমশুমারি অনুসারে তাদের জনসংখ্যা প্রায় ১৩৭,০৪০ জন ছিল। ভারত সরকার এই উপজাতিকে তফসিলি উপজাতি হিসাবে শ্রেণীবদ্ধ করেছে।
ব্যুৎপত্তি
উপজাতির নামটির উৎস সম্পর্কে একাধিক কিংবদন্তি রয়েছে। এক জনশ্রুতি অনুসারে নামটি বিন এবং ঝাল শব্দ থেকে উদ্ভূত, যার অর্থ ঘাম ছাড়াই। বিনঝাল বা বিনঝ্বর নামটি বিন্ধ্য পর্বতমালা (এটি বিন্ধ্যাঞ্চল নামেও পরিচিত) থেকে উদ্ভূত হয়েছে এবং তারা তাদের পৃষ্ঠপোষক বিন্ধ্যবাসিনী দেবীর উপাসনা করে।
ইতিহাস
ঐতিহাসিকভাবে এই উপজাতি লড়াকু মনোভাবের জন্য পরিচিত। কথিত আছে যে এই উপজাতি চৌদ্দ শতকের চৌহান রাজবংশের রাজা রামাই দেবের মাকে আশ্রয় দিয়েছিল। পাইক বিদ্রোহের সময় তারা বীর সুরেন্দ্র সাই এবং মাধো সিংহয়ের পক্ষেও লড়াই করেছিল।
উপ বিভাগ সমূহ
বিনঝাল উপজাতি বনসাস নামে অনেকগুলি অসবর্ণ গোষ্ঠীতে বিভক্ত, যেগুলি হল আমরি, নাগ, খুসাল, ​​দুগুকে, কামাতি, মাহাইঙ্গা, বাঘা, মার্থি এন্ডজা, বেনতাকর, মাঝি ইত্যাদি। এগুলি আবার সূর্য নংশী, নাগ বংশী, হিলচিপ, চৌহান এবং রাজপুতের মতো পুরুষতান্ত্রিক বংশে বিভক্ত।
সংস্কৃতি
বেশিরভাগ বিনঝাল পরিবার এককেন্দ্রিক। তারা পিতৃ বংশ এবং পৈতৃক বসবাস রীতি অনুসরণ করে। একই অসবর্ণ বংশতে বিবাহ নিষিদ্ধ। একগামী বিবাহ এদের মধ্যে সাধারণ। আলোচনার মাধ্যমে বিবাহ এদের বিবাহের সবচেয়ে সাধারণ ধরন। তবে জ্ঞাতিভাই-বোনের বিবাহ, ছোট ভাইয়ের স্ত্রীকে বিবাহ, স্ত্রীর বোনকে বিবাহ, পালিয়ে গিয়ে বিবাহ এবং ধরে নিয়ে এসে বিবাহের অনুমতি রয়েছে। বিবাহ বিচ্ছেদ, বিধবার পুনর্বিবাহ ও বিচ্ছেদের পর পুনরায় বিবাহেরও অনুমতি রয়েছে। বরকে বধূর জন্য নগদে পণ দিতে হয়। তারা মৃত্যুর পর দেহ কবরস্থ করে। তবে ধনীরা দাহকার্য করে।
তাদের কোনও ঐতিহ্যবাহী গ্রাম পরিষদ নেই। গ্রামের প্রবীণরা কেন্দ্রীয় বিরোধের সমাধান করে। এই উপজাতি হিন্দু দেবদেবীদের পূজা করে। এরা সর্বপ্রাণবাদী বিশ্বাসকেও অনুসরণ করে।
লুইস বুনিউয়েল
লুইস বুনিউয়েল (স্পেনীয় ভাষায় Luis Buñuel Portolés লুইস্‌ বুনিউয়েল্‌ পোর্তোলেস্‌) (ফেব্রুয়ারি ২২, ১৯০০ – জুলাই ২৯, ১৯৮৩) স্পেনীয় চলচ্চিত্র পরিচালক ও পরাবাস্তববাদী শিল্পকলা আন্দোলনের নেতা। তিনি সাধারণত মেক্সিকো ও ফ্রান্সে কাজ করতেন, কিন্তু তিনি নিজের দেশ ছাড়াও যুক্তরাষ্ট্রে কাজ করেছেন। তাকে চলচ্চিত্রের ইতিহাসের একজন গুরুত্বপূর্ণ চলচ্চিত্র পরিচালক মনে করা হয়।
মার্কিন পত্রিকা দ্য নিউ ইয়র্ক টাইমসে বুনিউয়েলের মৃত্যুসংবাদে লেখা হয় যে তিনি "একজন প্রথাবিরোধী, নীতিবাদী ও বিপ্লবী ব্যক্তি যিনি তাঁর যৌবনে আভঁ-গার্দ অধিবাস্তববাদ আন্দোলনের একজন নেতা এবং এর অর্ধ শতাব্দী পরে একজন আধিপত্য বিস্তারকারী আন্তর্জাতিক চলচ্চিত্র পরিচালক ছিলেন।" বুনিউয়েলের  প্রথম চলচ্চিত্রটি ছিল আ শিয়াঁ অঁদালু নামের একটি নির্বাক চলচ্চিত্র; এটিকে মার্কিন চলচ্চিত্র সমালোচক রজার এবার্ট "সর্বকালের সবচেয়ে বিখ্যাত স্বল্পদৈর্ঘ্য" আখ্যা দেন। এর ৪৮ বছর পরে তাঁর সর্বশেষ চলচ্চিত্র সেতোবস্ক্যুর ওবজে দ্যু দেজির-এর জন্য মার্কিন যুক্তরাষ্ট্রের ন্যাশনাল বোর্ড অভ রিভিউ ("জাতীয় পর্যালোচনা পরিষদ") এবং ন্যাশনাল সোসাইটি অফ ফিল্ম ক্রিটিক্‌স ("জাতীয় চলচ্চিত্র সমালোচক সমাজ") বুনিউয়েলকে সেরা চলচ্চিত্র পরিচালকের পুরস্কার প্রদান করে। সাহিত্যিক ওক্তাবিও পাস বলেন যে বুনিউয়েলের  কাজ যেন "চলচ্চিত্রের ছবি বা কাব্যের ছবির মধ্যে বিবাহের মত, যা নতুন এক বাস্তবতার সৃষ্টি করে...লজ্জাজনক ও বিধ্বংসী"।
বুনিউয়েলকে ১৯২০-এর দশকের অধিবাস্তববাদী আন্দোলনের সাথে প্রায়শই জড়িত করা হয়। তিনি ১৯২০-এর দশক থেকে ১৯৭০-এর দশক পর্যন্ত চলচ্চিত্র নির্মাণ করেন। দুইটি মহাদেশে ব্যাপ্ত ও তিনটি ভাষায় নির্মিত তাঁর চলচ্চিত্রগুলির প্রকারও ছিল বিচিত্র, যেমন পরীক্ষামূলক চলচ্চিত্র, প্রামাণ্যচিত্র, অতিনাটকীয় চলচ্চিত্র, ব্যঙ্গাত্মক চলচ্চিত্র, গীতিপ্রধান চলচ্চিত্র, কামরসাত্মক চলচ্চিত্র, হাস্যরসাত্মক চলচ্চিত্র, প্রণয়ধর্মী চলচ্চিত্র, ঐতিহাসিক নাট্যচিত্র, কল্পনাশ্রয়ী, প্রণয়ধর্মী, অপরাধ, রোমাঞ্চকর ও ওয়েস্টার্ন চলচ্চিত্র। এত বৈচিত্র্য সত্ত্বেও চলচ্চিত্র নির্মাতা জন হাস্টনের মতে বুনিউয়েলের চলচ্চিত্রগুলি এতই স্বতন্ত্র যে মুহূর্তেই চিনতে পারা যায়। ইংমার বারিমান বলেন "বুনিয়েল প্রায় সবসময়ই একটি বুনিউয়েল ধরনের চলচ্চিত্র নির্মাণ করতেন।"
ইতিহাসের সর্বকালের সেরা সহস্র চলচ্চিত্রের তালিকা দে শুট পিকচার্স, ডোন্ট দে?-তে বুনিউয়েলের ১৫টি চলচ্চিত্র স্থান পেয়েছে; তার চেয়ে বেশি চলচ্চিত্র রয়েছে কেবলমাত্র জঁ-ল্যুক গদারের (১৬টি)। একই তালিকাতে তাঁকে সর্বকালের সেরা ২৫০ পরিচালকদের মধ্যে ত্রয়োদশ (১৩তম) স্থান দেওয়া হয়।
শালবনি সিমেন্ট কারখানা
শালবনি সিমেন্ট কারখানা হল পশ্চিমবঙ্গের পশ্চিম মেদিনীপুর জেলার শালবনিতে গড়ে ওঠা একটি বৃহত্ত সিমেন্ট কারখানা। এই সিমেন্ট কারখানাটি নির্মাণ করেছে জিন্দাল গোষ্ঠী। সিমেন্ট কারখানাটি শালবনির শালবনি শিল্পতালুকে নির্মাণ করা হয়েছে।
ইতিহাস
বাম আমলে ২০০৮ সালে শালবনির জামবেদিয়ার ফডারফার্ম এলাকায় প্রায় ৫ হাজার একর (৪৭০০ একর) জমি অধিগ্রহণ করেছিল জিন্দল গোষ্ঠী।
ওই বছরের ২ নভেম্বর কারখানার শিলান্যাস সেরে মেদিনীপুরে ফেরার পথে ভাদতুলায় ৬০ নম্বর জাতীয় সড়কে পশ্চিমবঙ্গের ততকালিন মুখ্যমন্ত্রী বুদ্ধদেব ভট্টাচার্য্যের কনভয় লক্ষ্য করে মাইন বিস্ফোরণ ঘটায় মাওবাদীরা। অল্পের জন্য প্রাণে রক্ষা পান মুখ্যমন্ত্রী সহ তিন কেন্দ্রীয় মন্ত্রী।
তারপর থেকে জঙ্গলমহলে মাওবাদী কার্যকলাপের জেরে স্তব্ধ হয়ে যায় কারখানা নির্মাণের কাজ। একসময় শালবনি থেকে নিজেদের ইস্পাত প্রকল্প গুটিয়ে নেওয়ার পরিকল্পনা করে জিন্দল গোষ্ঠী। পরে পশ্চিমবঙ্গের রাজনৈতিক পালাবদলের পর বাংলার মুখ্যমন্ত্রী মমতা বন্দ্যোপাধ্যায়ের হস্তক্ষেপে অবশেষে কারখানা নির্মাণের কাজ শুরু হয়।
উৎপাদন ক্ষমতা
এই সিমেন্ট প্রকল্প প্রায় ৮০০ কোটি টাকা ব্যায়ে গড়ে তুলেছে জিন্দাল গোষ্ঠী। প্রায় ১৩৪ একর জায়গা জুড়ে নির্মাণ করা হয়েছে ২.৪ মেট্রিক টন ক্ষমতাসম্পন্ন এই গ্রিনফিল্ড প্রকল্প। এই কারখানা থেকে বছরে ২০ মেট্রিক টন সিমেন্ট উৎপাদনের লক্ষ্যমাত্রা রয়েছে বলে জানা গেছে জিন্দাল গোষ্ঠির থেকে।
হাঁস-বাঁশ
হাঁস-বাঁশ (সিলেটি: ꠀꠡ ꠀꠞ ꠛꠣꠡꠞ ꠔꠞꠈꠣꠞꠤ) যা মূলত হাঁস ও বাঁশের কোড়ল দিয়ে প্রস্তুত একপ্রকার তরকারি, যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীর মধ্যে এটি একটি অন্যতম ঐতিহ্যবাহী এবং সুস্বাদু খাবার। যদিও এটি তরকারি হিসেবে সকল এলাকায় সমানভাবে প্রচলিত না।
উপকরণ
হাঁসের মাংস, বাঁশের মোচা, বিভিন্ন প্রকার মসলা যেমন- পেঁয়াজ কুচানো, রসুনবাটা, আদাবাটা, জিরাগুঁড়া, গরম মসলা, হলুদ, মরিচ, পাঁচ ফোড়ন এবং লবণ পরিমাণমতো, সাথে দই, টমেটো, সরিষা বাটা ও অল্প পরিমাণে বাদামবাটা, কাচামরিচ এবং তেল।
রন্ধন প্রণালী
পাত্রে তেল গরম করে তাতে কুচানো পেঁয়াজ দিতে হয়। পেঁয়াজ একটু নরম হয়ে আসলে আদা, রসুন, বাদাম ও সরিষা ঢেলে দিয়ে নাড়তে হয়। এগুলো একটু ভাজা ভাজা হলে বাকি মসলা দিয়ে কষিয়ে নিতে হয়। এরপর অল্প পরিমান পানি দিয়ে চামড়া ছড়ানো হাঁসের মাংস ছোট ছোট টুকরো করে পাত্রে ঢেলে দিতে হয়। মাংস সিদ্ধ হলে কাচামরিচ ও বাঁশকুচি ঢেলে চুলার আঁচ কমিয়ে পাত্রটিকে কিছুক্ষন ঢেকে রাখতে হয়। অতঃপর পাত্রে পাঁচফোড়ন ছড়িয়ে দিয়ে এবং পছন্দ অনুযায়ী গুঁড়া দুধ পানিতে মিশিয়ে কিছুক্ষন রেখে চুলা থেকে নামিয়ে নিতে হয়।
কেনজি মিজোগুচি
thumb|কেনজি মিজোগুচি কেনজি মিজোগুচি (জাপানি: 溝口 健二 মিজ়োগুচি কেঞ্জি, ১৬ই মে, ১৮৯৮ - ২৪শে আগস্ট, ১৯৫৬ ) একজন জাপানী চলচ্চিত্র পরিচালক এবং চিত্রনাট্যকার। তার বিখ্যাত চলচ্চিত্রের মধ্যে রয়েছে উগেসু (১৯৫৩), লং টেইকস এবং মিস-এন-সিনেন।
হিন্দুধর্মে গৌতম বুদ্ধ
হিন্দুধর্মের বৈষ্ণব সম্প্রদায়গুলি গৌতম বুদ্ধকে বিষ্ণুর অবতার মনে করে। বৈষ্ণবমতের দশ জন অবতারের মধ্যে বুদ্ধকে নবম অবতার বলে মনে করা হয়।
হিন্দুধর্মে বুদ্ধকে নিয়ে বিভিন্ন ধরনের ধ্যান ধারণা পরিলক্ষিত হয়। কোন কোন ধর্মগ্রন্থ, যেমন পুরাণে বুদ্ধকে অবতার হিসেবে দেখানো হয়েছে, যেখানে যারা বৈদিক জ্ঞানকে অস্বীকার করেন তাদেরকে ভিন্ন পথে নিয়ে যাবার জন্য বুদ্ধের জন্ম হয় বলে বলা হয়েছে। অন্যান্য ধর্মগ্রন্থ যেমন, বৈষ্ণব কবী জয়দেবের রচিত ত্রয়োদশ শতকের গীতগোবিন্দতে বলা হয়েছে, প্রাণীহত্যা নিষিদ্ধ করার জন্য বিষ্ণু বুদ্ধ হয়ে জন্মলাভ করেছিলেন। সমকালীন হিন্দুধর্ম আলোচনায় কনস্ট্যান্স জোনস এবং জেমস ডি রায়ান বলেন, যেসব হিন্দু "বৌদ্ধধর্মকে হিন্দুধর্মের আরেকটি আকার" বলে বিবেচনা করতেন তারাই বুদ্ধকে ঈশ্বরের স্থানে অধিষ্ঠিত করেছেন।
পুরাণে উল্লেখ
প্রধান পুরাণগুলি সহ একাধিক গুরুত্বপূর্ণ হিন্দুশাস্ত্রে বুদ্ধের উল্লেখ পাওয়া যায়। মনে করা হয়, ‘সব কটি বইতে একই ব্যক্তির কথা বলা হয়নি: কোনো কোনো বইতে অন্য কোনো ব্যক্তির কথা বলা হয়েছে, আবার কোনো বইতে কোনো “বুদ্ধিমান” ব্যক্তিকে বুদ্ধ বলা হয়েছে।’ যদিও অধিকাংশই বিশেষভাবে বৌদ্ধধর্মের প্রতিষ্ঠাতার কথাই বলেছে। পুরাণ ও অন্যান্য শাস্ত্রে বুদ্ধের দুটি অবদানের কথা বলেছে। এগুলি হল: ধর্মসংস্থাপনের জন্য নাস্তিক্যবাদী বেদমতের প্রচার এবং পশুবলির সমালোচনা। যেসব প্রধান পুরাণে বুদ্ধের উল্লেখ আছে সেগুলি হল:
ঋষি পরাশর রচিত বৃহৎ পরাশর হোরা শাস্ত্র আরেকটি গুরুত্বপূর্ণ ধর্মগ্রন্থ যেখানে বুদ্ধকে বিষ্ণুর অবতার বলা হয়েছে।
হিন্দুশাস্ত্রে বুদ্ধকে যোগী বা যোগাচার্য এবং সন্ন্যাসী বলা হয়েছে। কোনো কোনো বইতে তাঁর বাবার নাম শুদ্ধোধন বলে উল্লেখ করা হয়েছে। এটি বৌদ্ধশাস্ত্রসম্মত মত। আবার কোনো কোনো বইতে তাঁর বাবার নাম অঞ্জন বা জিন বলে উল্লেখ করা হয়েছে। তাঁর বর্ণনায় তাঁকে সুদর্শন (‘দেবসুন্দররূপ’), হলুদ গায়ের রং-বিশিষ্ট এবং গৈরিক বা রক্তবস্ত্রধারী বলে উল্লেখ করা হয়েছে।
কোনো কোনো ধর্মগ্রন্থে বুদ্ধের পূজার উল্লেখ আছে। যেমন বরাহ পুরাণে বলা হয়েছে সৌন্দর্যকামনায় বুদ্ধের পূজা করতে হয়।
কোনো কোনো পুরাণে বলা হয়েছে, তিনি দৈত্যদের বিভ্রান্ত করতে জন্মগ্রহণ করেছিলেন:
ভাগবত পুরাণে বলা হয়েছে বুদ্ধ দেবগণকে ক্ষমতায় প্রতিষ্ঠিত করতে জন্মগ্রহণ করেছিলেন: "তথাঃ কলাসু সম্প্রব্রত্তে সম্মোহায় সুরাদ্বিষাম্‌।
অনেক পুরাণে বলা হয়েছে, বিষ্ণু বুদ্ধ অবতারে দৈত্য বা মানবজাতিকে বৈদিক ধর্মে দীক্ষিত করতে এসেছিলেন। ভবিষ্য পুরাণে বলা হয়েছে:"এই সময়, কলি যুগে, বিষ্ণু শাক্যমুনি গৌতম রূপে জন্মগ্রহণ করলেন। তিনি দশ বছর বৌদ্ধধর্ম শিক্ষা দিলেন। তারপর শুদ্ধোধন কুড়ি বছর রাজত্ব করলেন। তারপর শাক্যসিংহ কুড়ি বছর রাজত্ব করলেন। কলি যুগের প্রথম দিকে সকল বৈদিক পথ ধ্বংস হয়েছিল এবং সবাই বৌদ্ধ হয়ে গিয়েছিল। যাঁরা বিষ্ণুর পায়ে আশ্রয় চেয়েছিলেন তাঁরা বিভ্রান্ত হয়েছিলেন।"
বুদ্ধ এবং হিন্দুধর্মের মধ্যে মিথস্ক্রিয়া
সমকালীন হিন্দুধর্মের আলোচনায় কনস্ট্যান্স জোনস, এবং জেমস ডি. রায়ান এর মতে যারা বুদ্ধকে হিন্দুধর্মের আরেকটি রূপ বলে মনে করেন তারাই বুদ্ধের পূজা করেন বা অবতার হিসেবে মেনে ঈশ্বরের স্থানে অধিষ্ঠিত করেন। যদিও, কয়েক শত বছরের পুরনো আঞ্চলিক ধর্মগ্রন্থগুলোতে বৌদ্ধধর্ম নিয়ে অনেক ধরনের দৃষ্টিভঙ্গির উপস্থিতি লক্ষ্য করা যায়, আর এগুলো বৌদ্ধ ও হিন্দু সন্ন্যাসীদের মধ্যকার প্রতিযোগিতারই প্রতিফলন ঘটায়। ত্রয়োদশ শতকের পূর্বের কোন হিন্দু ধর্মগ্রন্থে দেখানো হয়েছে বুদ্ধ অসুরদের ভুল পথে চালিত করার জন্য জন্ম নিয়েছিলেন যাতে তারা জীবহত্যা বন্ধ করে। চতুর্দশ শতকের পূর্বের কোন হিন্দু মন্দিরে দেখা যায় যে, বুদ্ধ বিষ্ণুর অন্যান্য অবতারদের সাথে পূজিত হচ্ছেন। ভারতের সাম্প্রতিক এবং সমকালীন হিন্দুধর্ম অনুসারে, বুদ্ধকে একটি পবিত্র সত্তা হিসেবে পূজা করা হয় যিনি এক সময় জাগ্রত ছিলেন। ভারতের বাইরে কোন কোন সমকালীন হিন্দু উৎসবগুলোতে বুদ্ধকে তাদের অন্যান্য দেবতাদের সাথে পূজা করে থাকেন।
শরহে মাওয়াহিবে লাদুন্নিয়াহ
শারহুল মাওয়াহিবুল লাদুন্নিয়াহ বা শরহে মাওয়াহিবে লাদুন্নিয়াহ বা সংক্ষেপে শরহে মাওয়াহিব হল ইসলামি পণ্ডিত মুহাম্মদ আল-জুরকানি রচিত একটি আট খন্ডের ভাষ্য গ্রন্থ, যা শিহাবুদ্দীন আল কাস্তালানী-এর লেখা আল মাওয়াহিবুল লাদুন্নিয়াহ গ্রন্থের ভাষ্য।
শ্যামল কান্তি বিশ্বাস
শ্যামল কান্তি বিশ্বাস (১ নভেম্বর ১৯৪৮ – ১ ডিসেম্বর ২০১৯) একজন বাংলাদেশি শিক্ষায়তনিক ব্যক্তি ছিলেন। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য ছিলেন।
জীবনী
শ্যামল কান্তি বিশ্বাস ১৯৪৮ সালের ১ নভেম্বর কক্সবাজারের পেকুয়ার বিশ্বাস পাড়ায় জন্মগ্রহণ করেন। তিনি বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক হন এবং জাপানের কিয়ুশু বিশ্ববিদ্যালয় থেকে ডক্টরেট ডিগ্রি লাভ করেন।
শ্যামল কান্তি বিশ্বাস ২০০৭ সালের ১৪ আগস্ট থেকে ২০০৮ সালের ২৮ জানুয়ারি পর্যন্ত চট্টগ্রাম প্রকৌশল ও প্রযুক্তি বিশ্ববিদ্যালয়ের ভারপ্রাপ্ত উপাচার্য হিসেবে দায়িত্ব পালন করেন। পরবর্তীতে, তিনি ২০০৮ সালের ২৯ জানুয়ারি থেকে ২০১২ সালের ২৮ জানুয়ারি পর্যন্ত চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেছিলেন। অবসরের পর তিনি প্রায় চার বছর আহছানউল্লা বিজ্ঞান ও প্রযুক্তি বিশ্ববিদ্যালয়ে অতিথি অধ্যাপক হিসেবে পাঠদান করেছিলেন।
শ্যামল কান্তির বিশ্বাস মীরা বিশ্বাসের সাথে বিবাহবন্ধনে আবদ্ধ হন। তাদের এক পুত্র ও দুই কন্যা ছিল।
শ্যামল কান্তি বিশ্বাস ২০১৯ সালের ১ ডিসেম্বর যুক্তরাষ্ট্রের আইডাহোর লুইসটনের সেন্ট জোসেফ চিকিৎসা কেন্দ্রে মৃত্যুবরণ করেন।
সালমা হায়েক
হায়েকের সবচেয়ে আলোচিত কাজ হল ফ্রিদা চলচ্চিত্রে মেক্সিকীয় চিত্রশিল্পী ফ্রিদা কাহলোর ভূমিকায় অভিনয়। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনিই প্রথম মেক্সিকীয় যিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। নির্বাক চলচ্চিত্র অভিনেত্রী দোলোরেস দেল রিও-এর পর তিনি হলিউডের অন্যতম উল্লেখযোগ্য মেক্সিকীয় ব্যক্তিত্ব। ফার্নাদা মন্টিনিগ্রোর পর তিনি দ্বিতীয় লাতিন আমেরিকান অভিনেত্রী (তৃতীয় জন ছিলেন কাতালিনা সানদিনো মোরিনো) যিনি সেরা অভিনেত্রী বিভাগে অস্কারের জন্য মনোনীত হয়েছিলেন।
তিনি ২০০৪ সালের দ্য মালদোনাদো মিরাকল অনুষ্ঠানের জন্য শিশুতোষ/কিশোর/পারিবারিক বিশেষ অনুষ্ঠান পরিচালনা বিভাগে ডেটাইম এমি পুরস্কার অর্জন করেন এবং ২০০৭ সালে এবিসি চ্যানেলের হাস্যরসাত্মক নাট্যধর্মী আগলি বেটি ধারাবাহিকে অতিথি চরিত্রে অভিনয় করে হাস্যরসাত্মক ধারাবাহিকে সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। এছাড়া তিনি ২০০৯ থেকে ২০১৩ সাল পর্যন্ত এনবিসি চ্যানেলের হাস্যরসাত্মক ধারাবাহিক থার্টি রক-এ অতিথি চরিত্রে অভিনয় করেন।
জুলাই ২০০৭-এ হলিউডের লাতিন সম্প্রদায়ের মধ্যে “লাতিনো পাওয়ার ফিফটি” (Latino Power 50), অর্থাৎ “পঞ্চাশ লাতিনো ক্ষমতাধর” ব্যক্তিত্বের ওপর দ্য হলিউড রিপোর্টার পত্রিকা প্রথমবারের মতো একটি জরিপ পরিচালনা করে; জরিপে সালমা হায়েকের অবস্থান ছিলো চতুর্থ। ঐ মাসেই অনুষ্ঠিত আরেকটি জরিপে পুরুষ ও নারী মিলিয়ে ৩,০০০ তারকাব্যক্তিত্বের মধ্যে পরিচালিত এক জরিপে হায়েক “সবচেয়ে যৌন আবেদনময়ী তারকা” নির্বাচিত হন। এই ৬৫% অ্যামেরিকান সালমাকে বর্ণনা করতে “Sexy” (যৌনআবেদনময়ী) শব্দটি ব্যবহার করেন। ২০০৮-এর ডিসেম্বরে এন্টারটেইনমেন্ট উইকলি “টেলিভিশনের ২৫ ব্যক্তিত্বসম্পন্ন শিল্পী” তালিকায় হায়েকের অবস্থান ১৭তম বলে ঘোষণা করে।
রিয়ুনোসুকে আকুতাগাওয়া
রিয়ুনোসুকে আকুতাগাওয়া (芥川 龍之介, Akutagawa Ryūnosuke, – ১ মার্চ ১৮৯২-২৪ জুলাই ১৯২৭) ছদ্দনাম চোকোদো সুজিন (澄江堂主人) ছিলেন একজন জাপানি তাইশো কালিন লেখক। ওনাকে "জাপানি ছোটো গল্পের জনক" মানা হয় এবং তার নামে জাপানের সেরা সাহিত্যিক পুরস্কার "আকুতাগাওয়া প্রাইস" নামকরন হয়। উনি ৩৫ বছর বয়সে বার্বিটাল খেয়ে আত্মহত্যা করেন।
প্রাথমিক জীবন
রিয়ুনোসুকে আকুতাগাওয়ার জন্ম টোকিওর কেওবাশি জেলায়। উনি ছিলেন বাবা তোষিজো নিহারা এবং মা ফুকু আকুতাগাওয়ার তৃতীয় সন্তান এবং প্রথম পুত্র। ওনার নামকরণ 'রিয়ুনোসুকে' ('ড্রাগনের সন্তান') করা হয় কারণ উনি ড্রাগনের বছরে, ড্রাগনের মাসে, ড্রাগনের দিনে এবং ড্রাগনের ঘণ্টায় জন্মগ্রহণ করেন। জন্মের কিছুদিনের পর ওনার মা মানসিক রোগের শিকার হন, এবং সেই জন্য রিয়ুনোসুকের দেখভাল করেন ওনার মামা দোষও আকুতাগাওয়া, যার থেকে উনি পরে 'আকুতাগাওয়া' নামটি গ্রহণ করেন। ছোট থেকেই ওনার প্রাচীন চীনা সাহিত্যের প্রতি আকর্ষণ তৈরি হয় এবং মোরী ওগাই আর নাৎসুমে সোসেকির লেখার প্রতি আগ্রহী হন।
১৯১০ সালে উনি প্রথম উচ্চশিক্ষা বিদ্যালয়ের ছাত্র হন এবং কান কিকুচি, কুমে মাসও, ইউজো ইয়ামামোতো এবং সুচিয়া বুনমেইর সম্পর্কে আসেন, এরা সবাই পরবর্তী কালে লেখক হন। উনি ১৯১৩ সালে টোকিও বিশ্ববিদ্যালয় ইংরেজি সাহিত্যর ছাত্র থাকা কালীন লেখা আরাম্ভ করেন।
স্নাতক হওয়ার পর কিছুদিনের জন্য উনি কানাগাওআর যাকোসুকার নৌ-সেনা জন্ত্রবিজ্ঞান বিদ্যালয়ে ইংরেজি ভাষার প্রশিক্ষক হিসেবে চাকরি করেন। পরে সে চাকরি ছেড়ে উনি পুরোপুরি সাহিত্যচর্চা করা শুরু করেন।
সাহিত্যিক জীবন
১৯১৪ সালে আকুতাগাওয়া এবং তার বন্ধুরা মিলে সাহিত্য জার্নাল নতুন চিন্তার ধারার (শিনসিচো) পুনঃপ্রতিষ্ঠা করেন। জার্নালে নিজের লেখা ছাড়াও উইলিয়াম বাটলার ইয়েটস এবং এনাটোলে ফ্রান্সের লেখা অনুবাদ করে ছাপানো হয়। আকুতাগাওয়া পরের বছর, ছাত্র অবস্থায়, নিজের ছোটগল্প "রাশোমন" রাজকীয় সাহিত্য (তেইকাকু বুঙ্গাকু) জার্নালে প্রকাশিত করেন। গল্পটি ১২ শতাব্দীর এক লোককথার ওপর ভিত্তিক ছিলা। আকুতাগাওয়ার বন্ধুদের এই গল্পটি ভালো লাগেনা এবং তারা এর প্রচুর সমালোচনা করে। তবুও, ১৯১৫ সালে, আকুতাগাওয়া সাহস সঞ্চয় করে নিজের শ্রদ্ধার পাত্র, লেখক নাৎসুমে সোসেকির সপ্তাহিক সাহিত্যচক্রে যোগ দেন। নভেম্বর মাসে তিনি পুনরায় "রাশোমন" প্রকাশিত করেন তেইকাকু মোনগাকু সাহিত্যিক পত্রিকায়। ১৯১৬ সালে তিনি ছোটগল্প "নাক" প্রকাশিত করেন। সোসেকি চিঠি লিখে এই গল্পটির প্রশংসা করেন এবং আকুতাগাওআ নিজের সাফল্যের প্রথম স্বাদ পান।
এই সময় আকুতাগাওআ হাইকু লেখা শুরু করেন 'গাকি' হাইগোর (হাইকু লেখার ছদ্মনাম) আড়ালে। এর পর উনি আরো কিছু ছোটগল্প লেখেন যার পটভূমি ছিল হেইআন যুগ, এডো যুগ এবং মেইজি যুগ। এই লেখাগুলি ঐতিহাসিক ঘটনা এবং প্রাচীন সাহিত্যর পূর্ণবাখ্যা করে। উদাহরণ স্বরূপ "গেসাকুর প্রতি সমর্পিত জীবন" (গেসাকু জানমাই, ১৯১৭); "বাঞ্জার জমির সংগ্রহ" (কারেনো-শো, ১৯১৮); "নরক পর্দা" (জিগোকু হেন, ১৯১৮); "এক খৃষ্টানের মৃত্যু" (হোকোইওনিন নো শি, ১৯১৮) এবং "বল" (বুটোকাই, ১৯২০)। অকুতাগাওআ সাহিত্যিক প্রকৃতিবাদের কট্টর বিরোধী ছিলেন। ওনার "কমলালেবু" (মিকান, ১৯১৯) আর "শরৎ" (আকী, ১৯২০) এর পটভূমি আধুনিক কালে।
১৯২১ সালে উনি সাহিত্যের কাজ ফেলে চার বছর চীনে কাটান, ওসাকা মানিচি শিনবুন (ওসাকা প্রতিদিন সংবাদ) এর জন্য রিপোর্টিং করার জন্য। এই যাত্রাটি ওনার জন্য ধকল প্রমাণিত হয় এবং উনি এমন কিছু অসুখ বাঁধান যার থেকে উনি কখনোই সুস্থ হয়ে উঠতে পারেন না। ফিরে আসার পর ১৯২২ সালে উনি প্রকাশিত করেন "উদ্যানে" (ইআবু নো নাকা)। সাংবাদিকতা করা কালীন উনি দক্ষিণ চীনের অনেক শহর যেমন ন্যাংকিং, সাংহাই, হ্যাংজহু এবং সুজহুতে যান। যাত্রার আগে উনি "ন্যাংকিংয়ের যীশু খ্রিস্ট" নামক একটি ছোটগল্প লেখেন ন্যাংকিংয়ের খৃস্টান সমাজ নিয়ে। গল্পটির কাল্পনিক ন্যাংকিং প্রাচীন চীন সাহিত্যের ন্যাংকিংয়ের ওপর ভিত্তিক ছিল।
অনুভাব
অকুতাগাওআর লেখা ওনার এই চিন্তাধারার প্রতীক যে সাহিত্যালেখন একটি আন্তর্জাতিক কর্ম, যেটি পাশ্চত এবং জাপানি সংস্কৃতির মিলন ঘটাতে পারে। এটি দেখা যায় অকুতাগাওআর পুরোনো সাহিত্যের ব্যাবহারে। উনি অনেক সংস্কৃতির এবং অনেক সময়কালীন সাহিত্য নেন এবং তাকে আধুনিক সংবেদনশীলতা দিয়ে, এক নতুন চিন্তাধারা কে প্রস্তুত করেন নানা উদ্ভবের মাধ্যমে। সংস্কৃতি এবং সংস্কৃতিক পরিচয় আকুতাগাওআর অনেক লেখার একটি প্রধান বিষয়। এই সব লেখায় উনি খোঁজেন কীভাবে জাপানে র সাংস্কৃতিক পরিচয় তৈরি হয় যখন দেশে বাইরের প্রভাব সব থেকে বেশি। উদাহরণ স্বরূপ ছোটগল্প "শহীদ/এক খ্রিষ্টানের মৃত্যু" (হোকোইওনিন নো শি, ১৯১৮) যার পটভূমি জাপানে প্রাথমিক খ্রিস্টান মিশনারিদের সময়।
অকুতাগাওআর গল্পে মহিলা চরিত্র লেখকের নিজের জীবনের গুরুত্বপূর্ণ তিন মহিলার, যারা ওনার মা হিসেবে ছিলেন, ওপর ভিত্তিক। প্রথমত ওনার জন্মদাতা মা ফুকু, যার থেকে উনি মানসিক রোগ উত্তরাধিকার করেন। যদিও বা উনি ফুকুর সঙ্গে বেশি দিন কাটান নি, তবুও অকুতাগাওআ ওনার সঙ্গে নিজের সব থেকে ভালো মিল পেতেন। উনি বিশ্বাস করতেন যে যেকোনো সময় উনি পাগল হয়ে যাবেন এবং তা হলে জীবন বৃথা। অকুতাগাওআর মাসি ফুকি ওনার জীবনে সবথেকে গুরুত্বপূর্ণ ভূমিকা পালন করেন। উনি অকুতাগাওআর স্থির মনোনিবেশ চাইতেন, বিশেষত যত ওনার বয়েস বাড়তে থাকে। অকুতাগাওআর গল্পে স্ত্রী চরিত্র লেখকের জীবনের মা রুপি মহিলাদের আদলে লেখা। তারা প্রভাবশালী, আগ্রাসী, প্রতারণামূলক, এবং স্বার্থপর। আবার পরুষ চরিত্রদের মহিলাদের শিকার হিসাবে লেখেন লেখক। উদাহরণ স্বরূপ ছোটগল্প "কেসা এবং মোরিতো" (কেসা তো মোরিতো, ১৯১৮) যেখানে প্রধান নারী চরিত্র নিজের প্রেমিক এবং নিজের স্বামীর কার্যকলাপ নিয়ন্ত্রণ করার চেষ্টা করেন।
পরবর্তী জীবন
আকুতাগাওআর শেষ সাহিত্যিক জীবনে ছাপ ফেলে তার শারীরিক এবং মানসিক নির্গমন। এই সময়কার বেশিরভাগ লেখা আত্মজীবনী, কিছুটা ওনার নিজের ডাইরি থেকে নেয়া। এই সময়কার কাজের মধ্যে পড়ে "ডাইডোজি শিনশুকের প্রাথমিক জীবন" (ডাইডোজি শিনশুকে নো হানসেই, ১৯২৫) এবং "মৃত্যু পঞ্জিকা" (টেনকিবো, ১৯২৬)।
জীবনের শেষের দিকে অকুতাগাওআ দৃষ্টিভ্রম রোগে আক্রান্ত হন এবং ওনার মা এর থেকে পাওয়া মানসিক রোগের দুশ্চিন্তা আরো বেড়ে যায়। ১৯২৭ সালে নিজের পত্নীর এক বন্ধুর সাথে মিলে আত্মহত্যা করার চেষ্টা করেন। এই চেষ্টাটা বিফল হয়। পরে উনি বার্বিটাল অতিরিক্ত মাত্রায় খেয়ে নিজের জীবনের শেষ ঘটান। বার্বিটাল ওষুধটি উনি ওনার ডাক্তার সাইতো মোকিচির কাছ থেকে পান। অকুতাগাওআর উইলের শব্দে উনি ভবিষ্যৎ নিয়ে একটা "অস্পষ্ট নিরাপত্তাহীনতা" অনুভব করছিলেন(ぼんやりした不安, বোন'যারি শিতা ফুআন)। ওনার ৩৫ বছর বয়স ছিল।
প্রভাব
আকুতাগাওআ নিজের অল্প জীবনে ১৫০ টার বেশি ছোটগল্প লিখেছেন। ১৯৫০ সালে আকিরা কুরোসাওয়ার জনপ্রিয় সিনেমা রশোমন আকুতাগাওআর "উদ্যানে" গল্পর পুনরায় নিবেদন। সিনেমায় দেখানো রশোমন দরজার সিন আকুতাগাওআর "রাশোমন" গল্পের ওপর ভিত্তিক। উক্রেনের সুরকার ভিক্টোরিয়া পলেভা গাগাকু (১৯৯৪) নামক ব্যালে লেখেন, আকুতাগাওআর "নরক পর্দা" থেকে অনুপ্রাণিত হয়ে। জাপানি সুরকার মায়াকো কুবো রাশমন নামের অপেরা লেখেন আকুতাগাওআর "রাশোমন" ওপরে ভিত্তি করে। অপেরার জার্মান সংকলন অনুষ্ঠিত হয় অস্ট্রিয়ার গ্রাজে ১৯৯৬ সালে এবং জাপানি সংকলন অনুষ্ঠিত হয় টোকিওতে ২০০২ সালে।
১৯৩৫ সালে আকুতাগাওআর জীবনভর বন্ধু কান কিকুচি ওনার সম্মানে একটি সাহিত্যিক পুরস্কার স্থাপন করেন যার নাম 'আকুতাগাওআ পুরস্কার'। পুরস্কারটি জাপানি সাহিত্যে ভালো নতুন লেখকদের দেয়া হয়।
হেনরি জেমস
right|thumb|সার্জেন্টের আঁকা হেনরি জেমসের প্রতিকৃতি হেনরি জেমস ঊনবিংশ শতাব্দির বিখ্যাত মার্কিন ঔপন্যাসিক ও সাহিত্য সমালোচক।
পানি সম্পদ মন্ত্রণালয় (বাংলাদেশ)
পানি সম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র ও স্বাধীন মন্ত্রণালয়। এ মন্ত্রণালয়ের কাজ হচ্ছে দেশের পানি সম্পদের সঠিক ব্যবহার নিশ্চিত করা। তিস্তা সেচ প্রকল্প এ মন্ত্রণালয়ের অন্যতম প্রকল্প।
মুহাম্মদ গাজালি
শেখ মুহাম্মদ আল-গাজালি আল-সাক্কা (১৯১৭ -- ১৯৯৬) (আরবি: الشيخ محمد الغزالي السقا) ছিলেন একজন মুসলিম পণ্ডিত যার লেখনী মিশরে প্রজন্মের পর প্রজন্মকে প্রভাবিত করে গেছে। তিনি ৯৪ টি বই লিখেছিলেন। এই বইগুলোর মাধ্যমে আধুনিক যুগের আলোকে কুরআন ও ইসলামকে ব্যাখ্যা করার ফলে তিনি ব্যাপক জনপ্রিয়তা অর্জন করেছিলেন। তাকে মিশরে ইসলামের নবজাগরণের একজন অগ্রদূত হিসেবে বিবেচনা করা হয়। কারও কারও মতে তিনি মুসলিম বিশ্বের সবচেয়ে সম্মানীয় মুসলিম নেতা।
প্রারম্ভিক জীবন
গাজালির জন্ম ১৯১৭ সালে, বাহিরা গভর্ণরেটের আলেক্সান্ড্রিয়ার দক্ষিণ-পূর্বে অবস্থিত একটি ছোট উপকূলবর্তী শহর নিকলা আল-ইনাবে (نكلا العنب)। তিনি ১৯৪১ সালে আল-আজহার বিশ্ববিদ্যালয় হতে স্নাতক লাভ করেন। তিনি মক্কার উম আল-কুরা বিশ্ববিদ্যালয়, কাতার বিশ্ববিদ্যালয় এবং আলজেরিয়ার আল-আমির আবদ আল-কাদির বিশ্ববিদ্যালয়ে ইসলামিক বিজ্ঞান বিষয়ে শিক্ষকতা করেন।
কর্ম ও পুরস্কার
শেখ আল-গাজালি কায়রোতে ইসলামিক ইনস্টিটিউট অব ইসলামিক থট প্রতিষ্ঠানের অ্যাকাডেমিক কাউন্সিলের সভাপতি ছিলেন। তিনি ষাট শতাধিক বই লিখেছিলেন, যার অধিকাংশই একাধিক ভাষায় অনূদিত হয়েছিল।
তিনি অনেক পুরস্কারও অর্জন করেছিলেন। এদের মধ্যে প্রথম অর্ডার অব দ্য রিপাবলিক (মিশর) (১৯৮৮), বাদশাহ ফয়সাল পুরস্কার (১৯৮৯) এবং পাকিস্তান হতে এক্সিলেন্স পুরস্কার।
ব্যক্তিগত জীবন ও মৃত্যু
তিনি বেগম আমিনা কুতার সঙ্গে বিবাহ বন্ধনে আবদ্ধ ছিলেন। তাঁর দুই পুত্র ও পাঁচ কন্যা ছিল। মৃত্যুর পর তাঁকে সৌদি আরবের মদিনায় দাফন করা হয়। তিনি মিশরের একজন বিখ্যাত শেখ ছিলেন এবং মৃত্যুর পরও জনপ্রিয়তা ধরে রাখতে পেরেছিলেন।
কর্ম
তাঁর লেখা কিছু বইয়ের নাম নিম্নরুপ:
নবীর সুন্নাহ
১৯৮৯ সালে গাজালির বই "নবীর সুন্নাহ" প্রকাশিত হওয়ার সাথে সাথে এটি ব্যাপক আলোচনা ও সমালোচনার জন্ম দিয়েছিল। বইটি সর্বাধিক বিক্রিত বইয়ে পরিণত হয় এবং প্রথম প্রকাশের মাত্র পাঁচ মাসের মধ্যে প্রকাশকদের দ্বারা পাঁচবার পুনঃমুদ্রণ হয়। এক বছর পর বইটির বর্ধিত দ্বিতীয় সংস্করণ প্রকাশিত হয়। প্রকাশের দুই বছরের মধ্যে অন্যান্য লেখক দ্বারা বইটির সাতটি সমালোচনা গ্রন্থ প্রকাশিত হয়, যেটি প্রমাণ করে বইটি বুদ্ধিজীবীদের উপর প্রভাব ফেলেছিল। আল-আহরাম সংবাদপত্র বইটিকে সোভিয়েত ইউনিয়নের রাষ্ট্রীয় পুনর্গঠন পেরেস্ট্রইকার সাথে তুলনা করেছিল।
সে সময় ইসলামি পুনরুদ্ধারবাদী পন্ডিতরা ইসলামের ব্যবহারিক বিষয় যেমন অর্থনীতি, কর ব্যবস্থা, ফৌজদারি আইন, নারীদের পোশাক এবং সমাজে পণ্ডিতদের নিজেদের অবস্থান কি হবে এসব নিয়ে চিন্তিত ছিল। গাজালি এ সময় তাঁর বইয়ে সুন্নাহর শুদ্ধতা রক্ষার ব্যাপারে গুরুত্বারোপ করেন। তিনি সুন্নাহ হতে যেকোনো ভুল অথবা মিথ্যা তথ্য অপসারণ করতে জোর দেন। তিনি হাদিস গবেষণার পুরো পদ্ধতি বদলের পরিবর্তে হাদিস বিশারদদের হাদিস সঠিকভাবে বিশ্লেষণ ও বুঝার উপর বেশি গুরুত্ব প্রদান করেন।
মেইহেম
right|300px|thumb|ব্ল্যাস্ফেমার ও ম্যানিয়াক লাইভ কনসার্টে মেইহেম (ইংরেজি: Mayhem মেইহেম্‌) একটি নরওয়েজীয় ব্ল্যাক মেটাল ব্যান্ড, যা ১৯৮৪ সালে প্রতিষ্ঠিত হয়। ব্যান্ডটি মূলত ব্ল্যাক মেটাল ধারার গানের কিংবদন্তি হিসেবে দেখা হয়।
মেইহেম সেল্টিক ফ্রস্ট, স্লেয়ার ও ভেনম ব্যান্ড দ্বারা অনুপ্রানিত এবং গিটারিস্ট ইউরোমাস এটি প্রতিষ্ঠা করেন। শুরুতে বেজিস্ট নেক্রবুচার,ড্রামার মানহেইম সাথে গিটারিস্ট ইউরোমাস ভোকাল হিসেবে ছিলেন।পরে ১৯৮৬ ও ১৯৮৭ সালে ভোকাল একা ম্যানিয়াক ও ভোকাল একা মেসিইয়াহ দলে যোগ দান করেন। ১৯৮৮ সালে ড্রামার মানহেইম চাকরির জন্য ব্যান্ড ছাড়েন ও ভোকাল একা ম্যানিয়াক বিষন্নতাজনিত কারণে দল ত্যাগ করেন।
ইতিহাস
মেইহেম ব্যান্ডের ইতিহাস কিছুটা বিতর্কিত । প্রাক্তন ভোকাল একা ডেথের আত্নহত্যা এবং সহিংস মঞ্চ পরিবেশনা, গিটারিস্ট ইউরোমাসের হত্যা বিতর্কের কারণ হিসেবে ঊল্লেখযোগ্য। মঞ্চের সামনে মেহাম ব্যান্ড শুয়োরের মাথা ঝুলিয়ে রাখত সঙ্গীত পরিবেশনের সময়। ভোকাল একা ডেথ মঞ্চে বিছিন্ন শুয়োরের মাথা ছুরি দিয়ে আঘাত করতেন এবং মাঝে মাঝে নিজেকেও রক্তাক্ত করতেন। ৮ই এপ্রিল, ১৯৯১ সালে তিনি শটগানের সাহায্যে আত্নহত্যা করেন। তার মৃতদেহ আবিষ্কৃত হয় গিটারিস্ট ইউরোমাসের মাধ্যমে এবং তিনি সেসময় পুলিশকে খবর না দিয়ে ক্যামেরা দিয়ে কিছু ছবি তোলেন পরবর্তীকালে অ্যালবামের প্রচ্ছদ হিসেবে ব্যবহারের জন্য। তিনি একা ডেথের মাথার খুলির কিছু অংশ দিয়ে একটি নেকলেসও বানান। গিটারিস্ট ইউরোমাস ১০ই আগস্ট,১৯৯৩ বারজাম ব্যান্ডের ভার্গ ভিকারণেস দ্বারা ব্যবসায়িক কারণে নিহত হন।
অক্সফোর্ড এনসাইক্লোপিডিয়া অব মডার্ন ইসলামিক ওয়ার্ল্ড
অক্সফোর্ড এনসাইক্লোপিডিয়া অব মডার্ন ইসলামিক ওয়ার্ল্ড (The Oxford Encyclopedia of the Modern Islamic World) হলো ১৯৯৫ সালে অক্সফোর্ড বিশ্ববিদ্যালয় থেকে প্রকাশিত বিশ্বজুড়ে মুসলিম সমাজের প্রতিষ্ঠান, ধর্ম, রাজনীতি এবং সংস্কৃতির জন্য নিবেদিত প্রথম ব্যাপক বিশ্বকোষ। এতে ঊনবিংশ ও বিংশ শতাব্দীর উপর বিশেষ গুরুত্ব আরোপ করে চারটি খণ্ডে ৭৫০টিরও বেশি নিবন্ধ রয়েছে। এর ভুক্তিগুলো রাজনৈতিক ও সামাজিক ক্রিয়াকলাপের পাশাপাশি আনুষ্ঠানিক পাঠ্যগুলিকে সম্বোধন করে এবং এতে বিশ্বজুড়ে মুসলিম সমাজে ইসলামের অনুশীলন এবং তত্ত্বের উপর জোর দেওয়া হয়। ইসলামের আরও সীমিত অন্বেষণের বিপরীতে, এই কাজটি আরবের কেন্দ্রস্থলের পাশাপাশি দক্ষিণ ও দক্ষিণ পূর্ব এশিয়া এবং এমনকি ইউরোপ ও আমেরিকার মুসলিম সমাজের দিকেও নজর দেয়। এইভাবে এটি আন্তর্জাতিক মাপকাঠিতে ইসলামী বিশ্বাস, প্রতিষ্ঠান, আন্দোলন, অনুশীলন এবং জনগণের ব্যাপক তুলনামূলক এবং পদ্ধতিগত বিশ্লেষণ প্রদান করে।
বিষয়বস্তু
এতে কভার করা টপিকাল বিভাগগুলির মধ্যে রয়েছে ইতিহাস এবং ভূগোল; চিন্তাধারা; ধর্মীয় বিশ্বাস; ধর্মতত্ত্ব এবং দর্শন; সুফিবাদ; ধর্মীয় অনুশীলন, ভক্তিবাদ এবং আচার; ধর্মীয় আইন; রাজনীতি অর্থনীতি; সংস্কৃতি এবং সমাজ এবং জীবনী।  বর্ণানুক্রমিকভাবে সাজানো নিবন্ধগুলি ৫০০-শব্দের সংক্ষিপ্ত প্রবন্ধ থেকে শুরু করে ইসলামিক রাষ্ট্র, হজ্জ, আইন, বিবাহ এবং বৈদেশিক সম্পর্কের মতো বিষয়গুলির প্রধান ব্যাখ্যামূলক এবং কৃত্রিম চিকিৎসা পর্যন্ত বিস্তৃত। সম্পর্কিত ভুক্তিগুলো সামাজিক ও রাজনৈতিক আন্দোলন, নারী, মুসলিম সংখ্যালঘু, মানবাধিকার, পশ্চিমে ইসলাম এবং আন্তঃধর্মীয় বিষয়গুলির মতো বিষয়গুলিকে কভার করে। এই কাজটি ইসলামিক স্টাডিজে সমসাময়িক পাণ্ডিত্যের প্রশস্ততা এবং গভীরতাকে প্রতিফলিত করে, মুসলিম সমাজে ধর্ম, রাজনীতি এবং সংস্কৃতির আন্তঃসম্পর্ক পরীক্ষা করার জন্য এবং মুসলিম জীবনের পরিবর্তিত বাস্তবতা ব্যাখ্যা করার জন্য মানবিক ও সামাজিক বিজ্ঞানের উপাদানগুলিকে একত্রিত করে। পণ্ডিত এবং ছাত্র উভয়েরই সহজ ব্যবহারের জন্য ডিজাইন করা হয়েছে, এই কাজটিতে একটি সূচক এবং ক্রস-রেফারেন্সের একটি বিস্তৃত সিস্টেম রয়েছে যা বিশ্বকোষ জুড়ে সম্পর্কিত নিবন্ধগুলির নেটওয়ার্কে সহজ অ্যাক্সেস প্রদান করে। সারা বিশ্বের মুসলিম ও অমুসলিম পণ্ডিতদের দ্বারা এন্ট্রি লেখা হয়।
শহীদ নওয়াজ (লাহোরের ক্রিকেটার)
শহীদ নওয়াজ (জন্ম ৩ মার্চ ১৯৯৬) একজন পাকিস্তানি ক্রিকেটার । ১২ অক্টোবর ২০১৪ সালে, ২০১৪-১৫ মৌসুমের কায়েদ-ই-আজম ট্রফিতে লাহোর ঈগলসের হয়ে প্রথম-শ্রেণীর ক্রিকেটে অভিষেক ঘটে।
ফ্রাঙ্কফুর্ট পুস্তকমেলা
ফ্রাঙ্কফুট পুস্তকমেলা একটি আন্তর্জাতিক পুস্তক ও প্রকাশনাসংক্রান্ত বাণিজ্য মেলা তথা প্রদর্শনী যা প্রতি বৎসর জার্মানীর ফ্রাঙ্কফুর্ট শহরে অনুষ্ঠিত হয়। এটা মূলত প্রদর্শনী যেখানে ক্রেতা-বিক্রেতার মধ্যে খুচরা বিকিকিনি হয় না, বরং লেখক, প্রকাশক এবং পুস্তক বিপণনকারীদের আন্তর্জাতিক সম্পর্কজালিকা তৈরীই এ পুস্তকমেলার প্রধান উদ্দেশ্য। ২০০৬ খৃস্টাব্দে শ্রাবণ প্রকাশনী-এর অংশগ্রহণের মধ্য দিয়ে এ মেলায় বাংলাদেশের আনুষ্ঠানিক অংশগ্রহণের সূচনা হয়। ২০০৬ সালে ফ্রাঙ্কফুট বইমেলায় ভারত দ্বিতীয় বারের জন্য অতিথি দেশ নির্বাচিত হয়। ভারতই প্রথম দেশ হিসেবে এই মেলায় দুইবার অতিথি দেশ নির্বাচিত হয়। এই মেলার উদ্বোধনী ভাষণে মহাশ্বেতা দেবী রাজ কাপুরের বিখ্যাত চিত্রগীতি "মেরা জুতা হ্যায় জাপানি" থেকে পঙ্‌ক্তি উদ্ধৃত করে একটি আবেগময় ভাষণ দেন:"সত্যই এটি এমন এক যুগ যেখানে ‘জুতা’টি (জুতো) জাপানি, ‘পাতলুন’টি (প্যান্ট) ‘ইংলিশস্তানি’ (ব্রিটিশ), ‘টোপি’টি (টুপি) ‘রুসি’ (রাশিয়ান), কিন্তু ‘দিল’... ‘দিল’টি (হৃদয়) সর্বদা ‘হিন্দুস্তানি’ (ভারতীয়)... আমার দেশ, ক্ষয়প্রাপ্ত, ছিন্নভিন্ন, গর্বিত, সুন্দর, উষ্ণ, আর্দ্র, শীতল, ধূলিধূসরিত, উজ্জ্বল ভারত। আমার দেশ।"